OpenLLM-France/wikimedia huggingface dataset:
# Los Àrbols

Los Àrbols és una partida de camps de conreu de secà del terme municipal de Conca de Dalt, dins del territori de l'antic terme d'Aramunt, al Pallars Jussà.
Està situada al nord-est de les Eres d'Aramunt, en els vessants occidentals del Tossal de Sant Pere, al nord de los Àrbols i a migdia de Barrelles. Les partides més properes són Toís, al nord-est, els Mians, al sud-oest, i la coma de les Comes al nord-oest.

## Enllaços externs

* Institut Cartogràfic de Catalunya; cal fer dos passos d'aproximació
# Dendropsophus subocularis

Dendropsophus subocularis és una espècie de granota que viu a Colòmbia i Panamà.
Està amenaçada d'extinció per la pèrdua del seu hàbitat natural.

## Referències

* Solís, F., Ibáñez, R., Jaramillo, C., Fuenmayor, Q. & Lynch, J. 2004. Dendropsophus subocularis. Llista Vermella d'Espècies Amenaçades de la UICN 2006. Consulta: 11 de gener de 2008.
# Cycloramphus juimirim

Cycloramphus juimirim és una espècie de granota que viu al Brasil.

## Referències

* Verdade, V.& Heyer, R. 2004. Cycloramphus juimirim. Llista Vermella d'Espècies Amenaçades de la UICN 2006. Consulta: 16 de gener de 2008.
# Eggerberg

Eggerberg és un municipi del cantó suís del Valais, situat al districte de Brig-Glis.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Ashe Mukasa

Ashe Mukasa (Lungujja, abril 1952) és un exfutbolista ugandès de la dècada de 1970.
Fou internacional amb la selecció de futbol d'Uganda.
Pel que fa a clubs, destacà a Coffee (1969), NIC FC (1970–1972), Express FC, i KCC.

## Referències

* ↑ 11v11 Profile
* ↑ Ashe Mukasa Fitxa i estadístiques a la FIFA
* ↑ Zziwa, Hassan Badru. «Flashback: Ashe Mukasa - the football 'Lord'». The Observer, 23-10-2011. Arxivat de l'original el 4 d’abril 2023. [Consulta: 29 febrer 2020].
# Antipas

Antipas (grec antic: Ἀντίπας, Antípas) és la contracció d'Antípatre (grec antic: Ἀντίπατρος, Antípatros):
* Herodes Antipas, un antic líder de Galilea i Perea, fill d'Herodes el Gran
* Antipas d'Idumea, el fundador de la dinastia herodiana, pare d'Herodes el Gran i avi de l'anterior
* Antipas de Pèrgam, bisbe màrtir de l'Església cristiana primitiva, que és citat al llibre bíblic de l'Apocalipsi
Altres pàgines intitulades Antipas o Antipes:
* Antipes (tribu), un dels diversos pobles jívaros a l'alt Amazones
* Antipas, Cotabato, un municipi a les Filipines
* Mont Antipas, un lloc esmentat en el Llibre del Mormó
* El tretzè episodi de la tercera temporada de Millennium (sèrie de televisió)
# Los Ángeles (Madrid)

Los Ángeles és un barri de Madrid integrat en el districte de Villaverde, conegut popularment com a Ciudad de los Ángeles. Té una superfície de 193,72 hectàrees i una població de 33.578 habitants (2009).
Limita al nord amb Orcasur (Usera), a l'est amb Los Rosales i a l'est i sud amb San Andrés (antic Villaverde Alto). Està delimitat al nord per la M-40, a l'est per l'Avinguda d'Andalucía i al sud i oest per les vies del ferrocarril auxiliar de la indústria.

## Transport públic
### Autobusos

La Ciudad de los Ángeles compta amb els autobusos de l'Empresa Municipal de Transports de Madrid: la línia 18 (Plaza Mayor - Villaverde Cruce) i la línia 116 (Glorieta de Embajadores - Villaverde Cruce). També passa pel barri l'autobús 86 (Atocha - Villaverde Alto).

### Metro

La línia 3 de Metro, gràcies a les obras d'ampliació que s'inauguraren el 21 d'abril de 2007 amb dues estacions sota l'Avinguda d'Andalucía que donen servei a la Ciudad de los Ángeles. Una d'elles està situada entre el barri de l'Espinillo i la Ciudad de los Ángeles, l'Estació de Ciudad de los Ángeles i la de Villaverde Bajo-Cruce, a la zona coneguda com el cruce de Villaverde, en la confluència del carrer Alcocer, Carretera de Villaverde a Vallecas i l'Avenida de Andalucía.

## Enllaços externs

* Estadística del districte Villaverde
* «Chispazos-bis-bis».
# Descobriment de Neptú

Neptú va ser predit matemàticament abans de ser directament observat, per Urbain Le Verrier. Les observacions telescòpiques que van confirmar l'existència d'un nou planeta van ser fetes a la nit del 23 de setembre de 1846 i el matí del 25, a l'Observatori de Berlín per l'astrònom Johann Gottfried Galle (assistit per Heinrich D'Arrest), treballant sobre la base dels càlculs de Le Verrier. Va ser una confirmació de la teoria gravitacional newtoniana, i un moment sensacional per a la ciència del segle xix.
El descobriment de Neptú va provocar el descobriment del seu satèl·lit Tritó per William Lassell només disset dies després.

## Referències

* ↑ Kollerstrom, N. «A Neptune Discovery Chronology». The British Case for Co-prediction. University College London, 2001. Arxivat de l'original el 2005-11-19. [Consulta: 23 agost 2007].
* ↑ Lassell, W. «Discovery of supposed ring and satellite of Neptune». Monthly Notices of the Royal Astronomical Society, 7, 1846, pàg. 157.
# El control de la venjança

El control de la venjança (títol original: So Close) és una pel·lícula de Hong Kong dirigida per Corey Yuen, estrenada el 2002. Ha estat doblada al català.

## Argument

Lynn i Sue, dues germanes, són assassines a sou especialitzades en espionatge industrial. Hong Yat Hong, jove agent de la policia de Hong Kong es llança a la seva pista després de l'assassinat d'un milionari.

## Repartiment

* Shu Qi: Lynn
* Zhao Wei: Sue
* Karen Mok: Hong Yat Hong
* Song Seung-heon: Ien
* Yasuaki Kurata: Mestre
* Derek Wan: Mestre
* Michael Wai: Ma Siu Ma
* Wan Siu-Lun: Chow Nunn
* Shek Sau: Chow Li
* Ki Yan Lam: Alice
* Josie Ho: Ching
* May Kwong: May

## Al voltant de la pel·lícula

* Aquesta no és la primera vegada que Hong Kong posa en escena grans assassines. Trobem per exemple Marcial Angels, estrenada l'any 2001, ja amb Shu Qi, així com Naked Weapon, dirigida l'any 2002 per Tony Ching.
* La cançó que es repeteix regularment al film es titula (They Long to Be) Close to You i és interpretada per Corrinne May. Destacar que el CD de la banda original del film conté una versió cantada per Karen Mok en lloc de la de Corrinne May.

## Referències

* ↑ «El control de la venjança». Esadir.
* ↑ Mitchell, Elvis «FILM IN REVIEW; 'So Close'» (en anglès). The New York Times.
# El futuro hombre del comunismo

El futuro hombre del comunismo és un mural planificat per Josep Renau a la República Democràtica Alemanya, que s'havia d'haver realitzat el 1969. En ell, es representava a un individu, que representava el futur de la humanitat baix el comunisme. El treball fou rebutjar per representar sols una figura, i no un col·lectiu, com esperava el Partit Socialista Unificat.
El 1974, l'autor valencià torna a proposar el mural a les autoritats alemanyes, que novament el rebutgen. El 2020, l'artista Javier Parra comença a treballar en la realització del mural, amb les mesures originals de Renau, amb l'objectiu d'exposar-lo permanentment al País Valencià.

## Referències

* 1 2 3 4 5 S.L, EDICIONES PLAZA. «El sueño (incumplido) de Renau, camino de ser realidad 51 años después» (en castellà). [Consulta: 30 gener 2022].
* ↑ Marco, Lucas. «El dirigente comunista que ha resucitado un mural inédito del camarada Josep Renau» (en castellà), 24-12-2021. [Consulta: 30 gener 2022].
# Ashur

«Ashur» té aquests significats:
* Assur, primera capital d'Assíria
* Ashur, Assur o Asshur, deïtat principal d'Assíria
# Argyrocottus zanderi

Argyrocottus zanderi és una espècie de peix pertanyent a la família dels còtids i l'única del gènere Argyrocottus.

## Descripció

* Fa 9 cm de llargària màxima.

## Hàbitat

És un peix marí, demersal i de clima temperat que viu entre 0-85 m de fondària.

## Distribució geogràfica

Es troba al Pacífic nord-occidental: des de Hokkaido (el Japó) fins al sud de les illes Kurils i el nord del mar del Japó.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Fedorov, V.V., I.A. Chereshnev, M.V. Nazarkin, A.V. Shestakov i V.V. Volobuev, 2003. Catalog of marine and freswater fishes of the northern part of the Sea of Okhotsk. Vladivostok: Dalnauka, 2003. 204 p.
* ↑ Sokolovskaya, T.G., A.S. Sokolovskii i E.I. Sobolevskii, 1998. A list of fishes of Peter the Great Bay (the Sea of Japan). J. Ichthyol. 38(1):1-11.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Dmítrievka (Tiumén)

* Per a altres significats, vegeu «Dmitríevka».
Dmítrievka (en rus: Дмитриевка) és un poble de l'óblast de Tiumén, a Rússia, que en el cens del 2010 tenia 80 habitants.

## Referències

* ↑ «Тюменская область, Омутинский район, Дмитриевка». КЛАДР РФ. [Consulta: 6 febrer 2018].
# Clemencia Torrado Rey

Clemencia Torrado Rey (Badajoz, 13 de novembre de 1961) és una política valenciana d'origen extremeny, diputada al Congrés dels Diputats en la VII i VIII legislatures.
Filla d'un guàrdia civil, passà la infantesa a Saix i Elda. Treballa com a administrativa i és afiliada al PSPV-PSOE des de 1996. És membre de la Lliga Espanyola dels Drets de l'Home.
Ha estat diputada per la província d'Alacant a les eleccions generals espanyoles de 2000 i a les de 2004 en substitució de Leire Pajín Iraola. Ha estat membre suplent de la Delegació Espanyola en l'Assemblea Parlamentària del Consell d'Europa i de la Unió Europea Occidental (2000-2004).

## Referències

* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.547-548. ISBN 9788495484802.
* ↑ Fitxa del Congrés dels Diputats, VIII Legislatura
* ↑ Fitxa del COngrés dels Diputats, VII Legislatura
# Diosku

Diosku (rus: Дёску; iacut: Дьооску) és un poble de la República de Sakhà, a Rússia, que en el cens del 2010 tenia 53 habitants.
# Ashurrabi

«Ashurrabi» té aquests significats:
Nom de dos reis d'Assíria:
* Ashurrabi I vers 1475/1470 - ? aC
* Ashurrabi II 1013-972 aC
# Aphanius desioi

Aphanius desioi és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àfrica: el nord de Líbia.

## Referències

* ↑ BioLib (anglès) i (txec)
* ↑ Catalogue of Life (anglès)
* 1 2 «Aphanius desioi» (en anglès). FishBase. Froese, Rainer; Pauly, Daniel (editors).
# Diano Castello

Diano Castello (en ligur Diàn Castello) és un comune italià, situat a la regió de la Ligúria i a la província d'Imperia. El 2015 tenia 2.214 habitants.

## Geografia

El territori de Diano Castello es troba a la vall Dianese, sobre un turó que domina la plana compresa entre la desembocadura del riu San Pietro i el fons de la vall, on hi ha les ciutats costaneres de Diano Marina i Cervo. Té una superfície de 6,11 km² i la frazione de Varcavello. Limita amb Diano Arentino, Diano Marina, Diano San Pietro, Imperia i San Bartolomeo al Mare.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 12 d’abril 2017].
# Clemens Fankhauser

Clemens Fankhauser (Rum, Tirol, 2 de setembre de 1985) és un ciclista austríac, professional des del 2007 i actualment a les files del Tirol Cycling Team. El 2012, amb només vint anys, es proclamà campió nacional en ruta.

## Palmarès

* 2007
** Vencedor d'una etapa al Gran Premi Guillem Tell
* 2012
** 1r al Tour de Voivodina II
* 2014
** 1r a l'An Post Rás
* 2015
** 1r al Tour de Szeklerland i vencedor d'una etapa
* 2016
** 1r a l'An Post Rás

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Der Tagesspiegel

Der Tagesspiegel ("El mirall quotidià", lema: "rerum cognoscere causes", o "per conèixer les causes de les coses") és un periòdic alemany liberal clàssic. Fundat el 27 de setembre de 1945 per Erik Reger, Karsch Walther, i Redslob Edwin, l'oficina principal del Tagesspiegel es troba a la Potsdamer Strasse de Berlín, al barri de Tiergarten, a menys d'un quilòmetre de la Potsdamer Platz i l'antiga ubicació del Mur de Berlín. També té oficines regionals de corresponsals a Washington DC i Potsdam. És l'únic diari important de la capital que ha augmentat el seu tiratge -ara 148000- des de la reunificació.
Durant més de 45 anys, Der Tagesspiegel fou propietat d'una organització independent. El 1993, en resposta a un entorn cada vegada més competitiu en la premsa, i per atreure les inversions necessàries per a la modernització tècnica, com l'encàrrec d'una nova planta d'impressió i la millora de la distribució, va ser comprat pel Grup Editorial Holtzbrinck. El seu editor actual és Stefan von Holtzbrinck, i té cinc caps de redacció, Stephan-Andreas Casdorff i Lorenz Maroldt, que es va destacar per utilitzar la desafortunada frase "Entartete" (degenerada) Werkstatt der Kulturen, en descriure una institució cultural multiètnica a Berlín. Pierre Gerckens, Giovanni di Lorenzo i Hermann Rudolph són els editors del diari. Entre els columnistes més notables hi trobem Bas Kast i Harald Martenstein.
El gruix dels lectors del diari es troben en la meitat occidental de la ciutat, a causa del bloqueig del 1948, que va interrompre la seva circulació a Berlín Oriental i Brandenburg. El diari ha estat redissenyat recentment, amb la introducció de més color i una lletra més clara. El 2005 va ser guardonat amb el premi World's Best-Designed Newspapers per part de la Society for News Design de Nova York. És propietat de Verlag Der Tagesspiegel GmbH, un membre del Grup Editorial Holtzbrinck, i està associat amb The Wall Street Journal Special Editions.
El 2007 i 2008, el corresponsal de Der Tagesspiegel a Washington DC, Christoph von Marschall, fou notícia, tant a Alemanya com als Estats Units, per la seva cobertura de la campanya presidencial de Barack Obama. Va escriure un llibre titulat Barack Obama - Der schwarze Kennedy. La traducció literal del seu títol en alemany és "Barack Obama -El Kennedy negre". El seu llibre fou un súper vendes a Alemanya, on altres comentaristes també havien comparat els dos presidents.
L'any 2009, Dieter von Holtzbrinck comprà Der Tagesspiegel i Handelsblatt a Holtzbrinck.

## Referències

* ↑ «Barack Obama - The Black Kennedy?!». Arxivat de l'original el 2012-06-03. [Consulta: 17 novembre 2012].
* ↑ Germany’s Got a Crush on Obama, The Caucus: New York Times politics blog, 6 de gener del 2008

## Enllaços externs

* Web oficial (alemany)
# Campionat d'Europa de motocròs

* Per a altres significats, vegeu «Campionat d'Europa de motocròs (desambiguació)».
El Campionat d'Europa de motocròs (oficialment: FIM Motocross European Championship), regulat per la FIM, va ser la màxima competició internacional de motocròs entre 1952-1956. El campionat es va inaugurar el 1952 amb una única categoria de 500cc. El 1957 la FIM va ampliar l'abast de la competició a rang mundial, creant el Campionat del Món de motocròs (FIM Motocross World Championship). Aquell any, a més, la FIM va instaurar el Campionat d'Europa per a la cilindrada dels 250cc, que va passar a rang de campionat del món el 1962. Finalment, el 1973, la FIM va crear un nou campionat europeu per a la cilindrada dels 125cc, el qual va passar a ser mundial el 1975.
Cal no confondre aquesta antiga competició amb el nou Campionat d'Europa de motocròs (EMX) que organitza des del 1998 la FIM Europe.

## Llista de campions

Font:

### Campionat d'Europa de 500cc (1952-1956)

El Campionat d'Europa de motocròs va ser la primera competició internacional individual d'aquest esport (abans, el 1947, s'havia instaurat el Motocross des Nations per a seleccions estatals). Aquest primer campionat s'anomenava simplement "European Motocross Championship" i se'n limitava la cilindrada de les motocicletes a 500 cc.
| Edició | Any | Campió | Motocicleta |
| I | 1952 | Victor Leloup | Saroléa |
| II | 1953 | Auguste Mingels | FN |
| III | 1954 | Auguste Mingels | FN |
| IV | 1955 | John Draper | BSA |
| V | 1956 | Les Archer | Norton |

### Campionat d'Europa de 250cc (1957-1961)

El Campionat d'Europa de 250cc es va disputar cinc anys abans d'esdevenir mundial, inicialment amb el nom de Coup d'Europe i, a partir de 1959, ja com a European Championship.
| Edició | Any | Campió | Motocicleta |
| I | 1957 | Fritz Betzelbacher | Maico |
| II | 1958 | Jaromír Cížek | Jawa |
| III | 1959 | Rolf Tibblin | Husqvarna |
| IV | 1960 | Dave Bickers | Greeves |
| V | 1961 | Dave Bickers | Greeves |
* 1 2 De 1957 a 1958, el Campionat d'Europa de 250cc es va anomenar Coup d'Europe.

### Campionat d'Europa de 125cc (1973-1974)

El Campionat d'Europa de 125cc es va disputar dos anys abans d'esdevenir mundial. El seu nom oficial era Cup FIM 125cc.
| Edició | Any | Campió | Motocicleta |
| I | 1973 | André Malherbe | Zündapp |
| II | 1974 | André Malherbe | Zündapp |

## Vegeu també

* Campionat del Món de motocròs
* Campionat d'Europa de motocròs (EMX)

## Referències

* ↑ «Championnat d'Europe 500cc. 1952» (en francès). memotocross. [Consulta: 7 setembre 2023].
* ↑ Egea, Alfonso; Ramos, Javier; Izquierdo, Maria Vanessa; Murillo, Juan José; García, Óscar. «Historia del motocross». A: Fraile, Maria José (Directora). Atlas visual de los deportes (en castellà). Vol. 5. L'Eliana: Producciones Editoriales Clannad, 2000, p. 33. ISBN 84-95664-05-4.
* ↑ «Mx Mondial 1952-1980» (en francès). memotocross.fr, 2022. [Consulta: 8 setembre 2023].
* ↑ «Every Champion That Ever Was» (en anglès). motocrossactionmag.com. Arxivat de l'original el 25 d'octubre 2010. [Consulta: 8 setembre 2023].
# Aphanius ginaonis

Aphanius ginaonis és una espècie de peix de la família dels ciprinodòntids i de l'ordre dels ciprinodontiformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Àsia: Iran.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Diano Marina

Diano Marina (en ligur A Maina de Dian o Dian) és un comune italià, situat a la regió de la Ligúria i a la província d'Imperia. El 2015 tenia 5.977 habitants.

## Geografia

El territori de Diano Marina està situat a la costa de la Riviera di Ponente, al gol delimitat pel Capo Cervo, a l'est, i el Capo Berta, a l'oest. Té una superfície de 6,67 km² i les frazioni de Diano Calderina, Diano Gorleri, Diano Serreta i Muratori. Limita amb Diano Castello, Imperia i San Bartolomeo al Mare.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 13 d’abril 2017].
# Clarksville (Tennessee)

Clarksville és una població dels Estats Units a l'estat de Tennessee. Segons el cens del U.S. Census Bureau tenia 123.564 habitants.

## Demografia

Segons el cens del 2000, Clarksville tenia 103.455 habitants, 36.969 habitatges, i 26.950 famílies. La densitat de població era de 421,1 habitants/km².
Dels 36.969 habitatges en un 41,3% hi vivien nens de menys de 18 anys, en un 56,4% hi vivien parelles casades, en un 13,1% dones solteres, i en un 27,1% no eren unitats familiars. En el 21,1% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,8% tenia menys de 18 anys, un 13,6% entre 18 i 24, un 34,7% entre 25 i 44, un 15,6% de 45 a 60 i un 7,3% 65 anys o més.
L'edat mediana era de 29 anys. Per cada 100 dones de 18 o més anys hi havia 98,5 homes.
La renda mediana per habitatge era de 37.548$ i la renda mediana per família de 41.421$. Els homes tenien una renda mediana de 29.480$ mentre que les dones 22.549$. La renda per capita de la població era de 16.686$. Entorn del 8,4% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clarksville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Clarksville». American Fact Finder. Oficina del Cens dels Estats Units, 12-01-2010.
# Edith Arnheim

Edith Arnheim (nascuda Lasch, Praga, 21 de febrer de 1884 – Estocolm, 16 d'octubre de 1964) va ser una tennista sueca que va competir als Jocs Olímpics de 1912 d'Estocolm.
Va perdre la medalla de bronze contra Molla Bjurstedt en la competició individual femenina. En la prova indoor individual fou eliminada en quarts de final. En els dobles mixtos exteriors i dobles mixtos interiors va fer parella amb Carl-Olof Nylén, perdent en ambdós casos en primera ronda.

## Referències

* ↑ Edith Arnheim. sports-reference.com
* ↑ Edith Arnheim. Swedish Olympic Committee
# Campionat d'Europa de motocròs (desambiguació)

«Campionat d'Europa de motocròs» té aquests significats:
* Campionat d'Europa de motocròs, campionat vigent entre 1952-1956, que va convertir-se en l'actual Campionat del Món de motocròs a partir de 1957.
* Campionat d'Europa de motocròs (EMX), instaurat el 1988, anomenat oficialment Motocross European Championship i abreujat EMX.